**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 627/2020

**46a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona** **o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony** (tlač 46a)vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o  vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 54 z 3. apríla 2020 po prerokovaní vládneho návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač ) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre zdravotníctvo

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval **v**ládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46 ) dňa 3. apríla 2020 a odporučil Národnej rade Slovenskej republiky návrh zákona schváliť (uznesenie č. 11. z 3. apríla 2020).

**Výbor Národnej rady Slovenskej republiky** **pre hospodárske záležitosti** prerokoval **v**ládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46 ) dňa 3. apríla 2020 a odporučil Národnej rade Slovenskej republiky návrh zákona schváliť (uznesenie č. 9. z 3. apríla 2020).

**Výbor Národnej rady Slovenskej republiky pre sociálne**  prerokoval **v**ládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46 ) dňa 3. apríla 2020 a odporučil Národnej rade Slovenskej republiky návrh zákona schváliť (uznesenie č. 14 z 3. apríla 2020).

**Výbor Národnej rady Slovenskej republiky pre zdravotníctvo** prerokoval vládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač ) dňa 2. apríla 2020 a odporučil Národnej rade Slovenskej republiky návrh zákona schváliť  s pozmeňujúcimi a doplňujúcim návrhmi (uznesenie č. 3 z 3. apríla 2020).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

1. **V čl. I, v § 2** poznámky pod čiarou k odkazom 1 a 2 znejú:

„1) Čl. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.

2) Čl. 5 ústavného zákona č. 227/2002 Z. z. v znení neskorších predpisov.“.

Legislatívno-technická úprava.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, v § 3** sa vypúšťajú slová „(ďalej len „ministerstvo“)“.

Vypúšťa sa z dôvodu nadbytočnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. 1 § 4 ods. 1** sa vypúšťajú slová „a  osobný ochranný prostriedok kategórie KN95 vyrábaný podľa normy GB/T 32610-2016“.

Vypúšťa sa označenie, ktoré sa používa výlučne v Číne. Toto označenie sa v Európskej únii oficiálne nepoužíva. Ak majú byť tieto výrobky uvedené ako Osobné ochranné prostriedky na trh Európskej únie alebo slovenský trh, musia byť posúdené podľa požiadaviek platných v Európskej únii a v Slovenskej republike, to znamená podľa požiadaviek nariadenia 2016/425 a podľa požiadaviek príslušnej harmonizovanej normy EN 149 + A1 a byť označené označeniami EÚ - FFP1, FFP2, FFP3

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I, v § 4 ods. 1** sa za písmeno d) vkladajú nové písmená e) až g), ktoré znejú:

„e) právnickej osobe alebo fyzickej osobe, ktorá má uzatvorenú zmluvu o zabezpečení vykonávania prehliadok mŕtvych tiel s Úradom pre dohľad nad zdravotnou starostlivosťou (ďalej len „úrad pre dohľad“),

f) právnickej osobe alebo fyzickej – osobe podnikateľovi, ktorá poskytuje pohrebné služby na území Slovenskej republiky,

g) zamestnancovi súdnolekárskeho a patologickoanatomického pracoviska úradu pre dohľad.“.

Doterajšie písmeno e) sa označuje ako písmeno h).

V nadväznosti na vloženie nových písmen e) až g) sa upraví vnútorný odkaz v čl. I, v § 4 ods. 1 písm. e).“.

Precizovanie textu, doplnenie subjektov, na ktoré sa nevzťahuje obmedzenie distribúcie ochranných prostriedkov.

**Výbor NR SR pre zdravotníctvo**

**gestorský výbor odporúča s c h v á l i ť**

**5. 1. V čl. I  § 4 ods. 1** sa za písm. d) vkladá nové písmeno e), ktoré znie:

„e) osobe, pri ktorej na to existujú zdravotné dôvody.“.

Doterajšie písmeno e) sa označuje ako písmeno f).

Vloženie nového písmena e) sa premietne do vnútorného odkazu v § 4 ods. 1 písm. e).

Navrhuje sa doplniť výnimku zo zákazu predaja a prevádzania vybraných osobných ochranných prostriedkov pre osoby, u ktorých na to existujú zdravotné dôvody. Zoznam diagnóz, ktorých sa to bude týkať, ako aj ďalšie podrobnosti o spôsobe poskytovania týchto osobných ochranných prostriedkov dotknutým osobách upraví ministerstvo zdravotníctva vyhláškou.

**Výbor NR SR pre zdravotníctvo**

**gestorský výbor odporúča s c h v á l i ť**

**6. V čl. I sa § 4** dopĺňa odsekom 9, ktorý znie:

„(9) Zoznam diagnóz, pri ktorých existujú zdravotné dôvody pre výnimku podľa odseku 1 písm. e) a podrobnosti o poskytovaní osobných ochranných prostriedkov osobám s takýmito diagnózami ustanoví Ministerstvo zdravotníctva Slovenskej republiky všeobecne záväzným právnym predpisom.“.

Navrhuje sa doplniť výnimku zo zákazu predaja a prevádzania vybraných osobných ochranných prostriedkov pre osoby, u ktorých na to existujú zdravotné dôvody. Zoznam diagnóz, ktorých sa to bude týkať, ako aj ďalšie podrobnosti o spôsobe poskytovania týchto osobných ochranných prostriedkov dotknutým osobách upraví ministerstvo zdravotníctva vyhláškou.

**Výbor NR SR pre zdravotníctvo**

**gestorský výbor odporúča s c h v á l i ť**

**7. Príloha k zákonu** č. ..../2020 sa presúva na koniec zákona.

Legislatívno-technická úprava.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. II (§ 4 ods. 7)** sa slová „stavom,7aa) núdzovým stavom7ab) alebo mimoriadnou situáciou7ac)“ nahrádzajú slovami „stavom, núdzovým stavom alebo mimoriadnou situáciou“.

Poznámky pod čiarou k odkazom 7aa až 7ac a 7e sa vypúšťajú.

Vypustenie poznámok pod čiarou z dôvodu nadbytočnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. III, 1. bode (§ 4 ods. 1 písm. g))** sa slová „pripája sa táto veta: „počas výnimočného stavu,4aa) núdzového stavu4ab)“ sa nahrádzajú slovami „pripájajú sa tieto slová: „počas výnimočného stavu, núdzového stavu“.

Poznámky pod čiarou k odkazom 4aa a 4ab sa vypúšťajú.

Legislatívno-technická úprava a vypustenie poznámok pod čiarou z dôvodu nadbytočnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. III, 2.** **bode** sa vypúšťajú poznámky pod čiarou k odkazom 23b a 23c.

Vypustenie poznámok pod čiarou z dôvodu nadbytočnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. III sa za 11. bod** vkladá nový 12. bod, ktorý znie:

„12. V § 56 ods. 2 sa na konci prvej vety pripája čiarka a tieto slová: „ak odsek 3 neustanovuje inak.“.

Nasledujúce body sa primerane preznačia.

Vzhľadom na špecifickú úpravu ukladania pokút sa upravuje všeobecné ustanovenie tak, aby nedochádzalo k výkladovým pochybeniam.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. III, sa za 12. bod** vkladá nový 13. bod, ktorý znie:

„13. V § 56 ods. 4 sa na konci prvej vety pripája čiarka a tieto slová: „ak odsek 3 neustanovuje inak.“.

Nasledujúce body sa primerane preznačia.

Vzhľadom na špecifickú úpravu ukladania pokút sa upravuje všeobecné ustanovenie tak, aby nedochádzalo k výkladovým pochybeniam.

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. III, 14. bode**, prílohe č. 3ca sa za slová „ČESTNÉ VYHLÁSENIE na posudzovanie zdravotnej spôsobilosti na prácu“ vkladajú slová „v čase krízovej situácie“.

Ide o drobné technické doplnenie do názvu Príloh č. 3ca a 3cb k zák. č. 355/2007 Z. z. by sa mohlo vložiť "v čase krízovej situácie" (aby bolo jasné, zo samého formulára, kedy sa môže použiť):

**Výbor NR SR pre zdravotníctvo**

**gestorský výbor odporúča s c h v á l i ť**

**14. V čl. III, 14. bode**, prílohe č. 3cb sa za slová „ČESTNÉ VYHLÁSENIE na posudzovanie zdravotnej spôsobilosti na vykonávanie epidemiologicky závažnej činnosti pri výrobe, manipulácii a uvádzaní do obehu potravín a pokrmov“ dopĺňajú slová „v čase krízovej situácie“.

Ide o drobné technické doplnenie do názvu Príloh č. 3ca a 3cb k zák. č. 355/2007 Z. z. by sa mohlo vložiť "v čase krízovej situácie" (aby bolo jasné, zo samého formulára, kedy sa môže použiť).

**Výbor NR SR pre zdravotníctvo**

**gestorský výbor odporúča s c h v á l i ť**

**15. V čl. III, 14 bode (príloha 3cb)** sa slová „osobitnom predpise,3)“ nahrádzajú slovami „osobitnom predpise,\*)“. Poznámka pod čiarou sa primerane preznačí. Poznámka pod čiarou sa presúva na koniec tlačiva.

Navrhuje sa úprava, ktorá sprehľadní formát tlačiva.

**Výbor NR SR pre zdravotníctvo**

**gestorský výbor odporúča s c h v á l i ť**

**16. V čl. IV, 3. bode (§ 128)** odsek 11 znie:

„(11) Právnická osoba alebo fyzická osoba - podnikateľ, ktorá koná v rozpore s rozhodnutím vydaným podľa odseku 8 sa dopustí správneho deliktu a ministerstvo jej za tento správny delikt uloží pokutu vo výške od 500 do 25 000  eur. Fyzická osoba, ktorá koná v rozpore s rozhodnutím vydaným podľa odseku 8 sa dopustí priestupku a ministerstvo jej za to uloží pokutu vo výške od 200 do 10 000  eur.“.

Navrhuje sa úprava, ktorá bude presnejšie definovať, kto bude sankcionovateľný za porušenie uvedených opatrení.

**Výbor NR SR pre zdravotníctvo**

**gestorský výbor odporúča s c h v á l i ť**

**17. V čl. V, 1. bode** sa slová „stavu,34a) núdzového stavu34b)“ nahrádzajú slovami „stavu, núdzového stavu“. Poznámky pod čiarou k odkazom 34a a 34b sa vypúšťajú.

Vypustenie poznámok pod čiarou z dôvodu nadbytočnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky Vládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46) **s c h v á l i ť s pozmeňujúcimi a doplňujúcimi návrhmi.**

1. Spoločná správa obsahuje 17 pozmeňujúcich návrhov.

Súčasne navrhol, aby sa

o  bodoch **1 až 17** hlasovalo **s p o l o č n e**  s návrhom gestorského výboru **s c h v á l i ť.**

2. Poveril spoločnú spravodajkyňu výborov Janu C i g á n i k o v ú predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky.

Predmetná spoločná správa výborov Národnej rady Slovenskej republiky o prerokovaní Vládneho návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (tlač 46a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 5 z 3. apríla 2020.

Bratislava, 3. apríla 2020

**Jana C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo